b'\n_START_ARTICLE_\nOrion\n_START_PARAGRAPH_\nSa mitolohiyang Griyego, si Orion (Griyego: \xe1\xbd\xa8\xcf\x81\xce\xaf\xcf\x89\xce\xbd, \xe1\xbd\xa8\xcf\x81\xce\xaf\xcf\x89\xce\xbd\xce\xbf\xcf\x82, o \xce\xa9\xce\xb1\xcf\x81\xce\xaf\xcf\x89\xce\xbd; Latin: Orion o Oarion) ay isang dambuhala o higanteng mangangaso. Inilagay siya ni Zeus sa mga bituin bilang konstelasyon ni Orion._NEWLINE_Bilang malaki at makapangyarihang mangangaso, nagsagawa siya ng maraming mga gawain para sa hari ng Chios upang mapagwagian ang kamay ng anak nitong babae. Hindi tinupad ng hari ng Chios ang kanyang pangakong kasal, bagkus binulag ng hari si Orion. Muling nabalik ang paningin ni Orion. Sa kalaunan, nagpunta siya sa Creta upang gumanap na mangangaso ni Artemis. Pagdaka, pinaslang naman siya ni Artemis. Pagkaraan ng kanyang kamatayan, ipinadala si Orion sa langit bilang konstelasyon ni Orion, ang pinakamakislap na konstelasyon. Kinakatawan siya ng konstelasyon bilang isang mangangasong may sinturon, espada, at mga asong pangpangangaso.'